 **R E P U B L I K A H R V A T S K A**

**KRAPINSKO-ZAGORSKA ŽUPANIJA**

 **Upravni odjel za prostorno uređenje,**

 **gradnju i zaštitu okoliša**

KLASA: 351-01/19-01/113

URBROJ: 2140/01-08/1-19-2

Krapina, 08. srpnja 2019.

Upravni odjel za prostorno uređenje, gradnju i zaštitu okoliša Krapinsko-zagorske županije na temelju članka 163. Zakona o zaštiti okoliša (“Narodne novine” broj 80/13, 153/13, 78/15, 12/18 i 118/18) i Odluke s informacijom Ministarstva zaštite okoliša i energetike KLASA: UP/I-351-02/18-45/12, URBROJ: 517-03-1-3-1-19-9 od 3. srpnja 2019. godine daje

INFORMACIJU

o provođenju uvida u Nacrt rješenja o izmjeni i dopuni uvjeta rješenja o okolišnoj dozvoli za odlagalište otpada „Gorjak“ u Gornjem Jesenju, operatera Krakom d.o.o. iz Krapine

I.

Nacrt rješenja o izmjeni i dopuni uvjeta rješenja o okolišnoj dozvoli za odlagalište otpada „Gorjak“ upućuje se na uvid u trajanju od trideset (30) dana, a trajati će u razdoblju od 9. srpnja 2019. godine do 08. kolovoza 2019. godine.

II.

Za sve vrijeme trajanja uvida u razdoblju od 30 dana javnosti će na internetskim stranicama Ministarstva zaštite okoliša i energetike biti omogućen uvid u Nacrt rješenja (<https://mzoe.gov.hr/o-ministarstvu-1065/djelokrug-4925/okolis/okolisna-dozvola/zahtjevi-za-ishodjenje-okolisne-dozvole-za-postojeca-postrojenja/1466>).

III.

Primjedbe na Nacrt rješenja dostavljaju se, u roku od 8 dana od završetka uvida na internetskim stranicama Ministarstva, na adresu: Ministarstvo zaštite okoliša i enegertike, Radnička cesta br. 80, Zagreb, s naznakom: uvid u Nacrt rješenja o izmjeni i dopuni rješenja o okolišnoj dozvoli za odlagalište otpada „Gorjak“, poziv na broj: KLASA: UP/I-351-02/18-45/12, odnosno elektonički na e-mail: pisarnica@mzoe.hr.

Primjedbe je u istom razdoblju moguće dostaviti i na adresu Krapinsko-zagorske županije, Magistratska 1, Krapina, Upravni odjel za prostorno uređenje, gradnju i zaštitu okoliša, odnosno elektonički na e-mail: pisarnica@kzz.hr s naznakom: uvid u Nacrt rješenja o izmjeni i dopuni rješenja o okolišnoj dozvoli za odlagalište otpada „Gorjak“.

Zaprimljene primjedbe Upravni odjel za prostorno uređenje, gradnju i zaštitu okoliša Krapinsko-zagorske županije će nakon uvida dostaviti Ministarstvu zaštite okoliša i energetike.

IV.

Ova informacija biti će objavljena na oglasnoj ploči i službenoj internetskoj stranici Krapinsko-zagorske županije.

Krapinsko-zagorska županija

Upravni odjel za prostorno uređenje,

gradnju i zaštitu okoliša